อยากทราบว่าหนูเป็นโรคอะไร คือมีอาการอารมณ์แปรปรวนคิดมากมีอาการปวดหัวแบบตึงๆนอนไม่ค่อยหลับบางครั้งเหมือนจะตะคอกออกมา ตอนนี้หนูกำลังศึกษาพฤติกรรมตัวเองอยู่ว่าหนูเป็นอะไร แบบนี้ควรไปพบจิตแพทย์ไหมคะ
สวัสดีค่ะ ในกรณีนี้อาจเป็นความผิดปกติทางด้านอารมณ์ และความรู้สึก ภาวะซึมเศร้า หรือมีบุคลิกภาพที่ผิดปกติแนะนำเรื่องการปรับทัศนคติต่อตนเองและสิ่งรอบข้างก่อน ควรรู้จักปล่อยวางและตั้งสติ อาจลองเปิดใจพูดคุยเกี่ยวกับปัญหากับเพื่อนและคนในครอบครัว พยายามไม่คิดมากหรือคิดเรื่องเดิมซ้ำไปซ้ำมาบ่อยเกินไป หาสิ่งที่ชอบทำเพื่อเบี่ยงเบนความสนใจ และนอนหลับพักผ่อนให้เพียงพอหากคิดว่าปัญหาที่มีไม่สามารถควบคุมได้ด้วยวิธีการดังกล่าว ควรพบจิตแพทย์เพื่อประเมินสภาพจิตเบื้องต้นให้ได้การวินิจฉัยที่แน่นอน